钦定古今图书集成/理学汇编/学行典/第093卷 > 朱子全书二 > 《答潘子善》
## 钦定古今图书集成/理学汇编/学行典/第093卷 > 朱子全书二 > 《答潘子善》

学《礼》之意甚善，然此事头绪颇多，恐精力短，包罗不
得。今可且读《诗》，俟他日所编书成，读之未晚。书虽读
了，亦更宜温习。如《大学》《语》《孟》《中庸》，则须循环不住温
习，令其烂熟为佳。《春秋》一经，从前不敢容易令学者
看，今恐亦可渐读正经及三传，且当看史工夫，未要
便穿凿说褒贬道理，久之却别商量，亦是一事也。